《赠画士龚子》
宋代·陈造

古人论画索画外，世俗区区较形似。
眼明亦有可人者，龚子画形兼画意。
秋兰春蕙相与芳，梅花照景胜暗香。
倚烟映雾各夸嫮，并作短轴供宝藏。
斩新雪色三丈壁，胜日渠挥淡墨。
楂牙老树对丑石，龙腾兽伏起恍惚。
松底跳波隐隐轰千鼙，石间横斜风竹因依。
长翁雅趣在水竹，新开湖南规办五亩绿。
此松此石偕四友，身未出门先在目。
暮年供给良易足，龚子惠我真绝俗。
万钱酬赠不颔颐，新诗渠能饱君腹。
平生好事吾屡空，龚子好事未后翁。
藏诗宝画从人笑，与子把无终穷。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。